દિવ્યશ્રી ડેસ્ક:ખંભાતમાં મારા દાદાના સમયથી ઘંટીનો વ્યવસાય ચાલ્યો આવે છે. હું ખલાસી પરિવારમાંથી આવું છું. મેં દસ ધોરણ સુધી અભ્યાસ કર્યો. પછી મારા મેરેજ થયાં. પણ મારા પતિની હેરાનગતિ સહન નહીં થતાં મેં લગ્નજીવનનો અંત આણવાનો નિર્ણય લીધો. લગ્નનાં એક જ વર્ષમાં છૂટાછેડા લઇને હું મારા પિયરમાં રહેવા આવી ગઇ. આ દરમિયાન મારા ભાઇનું અવસાન થયું. એટલે મારા પપ્પાને ઘંટીના કામકાજમાં મદદ કરવાનું મેં નક્કી કર્યું. આ કામ નાનપણથી હું જોતી આવી હતી. એટલે આ કામ કરવામાં મને ખાસ કંઇ તકલીફ પડતી નથી.